Tomaz Brzyski

Tomaz Brzyski (født 10. januar 1982 i Lublin) er en polsk fotballspiller som spiller i forsvar for den polske klubben Legia Warszawa. Han har tidligere spilt for klubbene Radomiak Radom, Korona Kielce, Ruch Chorzów og Polonia Warszawa. Brzyski har spilt flere landskamper for  og på aldersbestemte landslag.

 Klubbkarriere 
Brzyski startet sin fotballkarriere med ungdomsfotball hos KS Lublinianka før han i 2003 meldte overgang til Orlęta Radzyń Podlaski. I 2004 var han på utlån til Górnik Łęczna, og i januar 2005 meldte han overgang til Radomiak Radom, hvor han fikk sitt gjennombrudd og etablerte seg på førstelaget på nivå to i Polen. I juli 2006 meldte han overgang til Korona Kielce, som da spilte i den øverste divisjonen Ekstraklasa. I januar 2008 skrev han under på en treårskontrakt med storklubben Ruch Chorzów, hvor han etablerte seg fast på backplass og omsider spilte seg inn til en plass på det polske landslaget ledet av Franciszek Smuda.

I januar 2010 meldte han overgang til den polske hovedstadsklubben Polonia Warszawa, hvor han spilte 77 seriekamper og scoret seks mål frem til januar 2013. Den 13. januar 2013 ble Brzyski presentert som ny spiller for Legia Warszawa.Legia.com – Tomasz Brzyski legionistą (Publisert 14. januar 2013, besøkt 14. august 2014) Med Legia var han med å vinne sitt første seriemesterskap i 2012/2013-sesongen, en bedrift som ble gjentatt den påfølgende sesongen. Han var også med på å vinne det polske cupmesterskapet Puchar Polski i 2013.National-football-teams.com – Players, Poland, Tomasz Brzyski (Besøkt 14. august 2014)

 Landslagskarriere 
Brzyski fikk i en alder av 28 år sin offisielle landslagsdebut for  i en vennskapskamp under King's Cup mot  den 17. januar 2010 (1–3), hvor han kom inn som innbytter for Piotr Brożek.90minut.pl – 2009/2010 Polska 1-3 Dania (Besøkt 14. august 2014) Han scoret sitt første landslagsmål i en vennskapskamp borte mot  den 18. januar 2014 (3–0). (Besøkt 14. august 2014)

 Meritter 
Legia Warszawa
 Ekstraklasa (2): 2013, 2014
 Puchar Polski (1): 2013

 Referanser 

 Eksterne lenker 


 Spillerprofil hos 90minut.pl

Kategori:Polske fotballspillere
Kategori:Fotballspillere for GKS Górnik Łęczna
Kategori:Fotballspillere for Radomiak Radom
Kategori:Fotballspillere for Korona Kielce
Kategori:Fotballspillere for Ruch Chorzów
Kategori:Fotballspillere for KSP Polonia Warszawa
Kategori:Fotballspillere for KP Legia Warszawa
Kategori:Personer fra Lublin
Kategori:Fødsler i 1982